Várdomb  község Képviselő-testülete

Szám:141-9/2012.
J e g y z ő k ö n y v

Készült: Várdomb község Képviselő-testülete 2012. április 25-én, a Községházán megtartott Képviselő-testületi üléséről.

Az ülés kezdete: 18.00 óra 

Jelen vannak: Simon Csaba polgármester

Boros Tiborné, Csillag József, Kovács Ferenc, Vári József, képviselő-testületi tagok.

Tanácskozási joggal megjelent: Nagyné Pohlon Mónika  körjegyző,
  Simon Józsefné könyvvizsgáló, Dr Varga Péter r. ezredes, Müller Miklós KMB,

  Holcz Marianna NNÖ elnöke, Szamos Józsefné iskolaigazgató,  Patakiné Tóth 
                      Ágnes iskola gai. vez. Iván Attiláné, Reinhardné Solti Gyöngyi, Halbich Ildikó, 
                       Berg István a körjegyzőség dolgozói.   

Simon Csaba polgármester üdvözli a megjelenteket, megállapítja, hogy a 5 fő képviselő-testületi tagból 5 fő jelen van, az ülés határozatképes, így az ülést megnyitja. Ismertette a  testületi ülés írásban kiküldött napirendi pontjait. A megszokottól eltérően az 1. sz. napirendi pont megtárgyalása a Szekszárdi Rendőrkapitányság 2011. évi munkájáról szóló beszámoló a rendőrkapitány elfoglaltsága miatt. A képviselők a napirendi pontokkal egybehangzóan, elfogadták.
N a p i r e n d :

1./  Szekszárdi Rendőrkapitányság 2011. évi munkájáról szóló beszámoló


Előadó: Dr. Varga Péter r. ezredes, kapitányságvezető
2./  Tájékoztató a két ülés között eltelt időszakban történt fontosabb eseményekről, és a tett    

       intézkedésekről. 

        
Előadó: Simon Csaba polgármester

3./  Várdomb Községi Önkormányzat és intézményei költségvetésének előirányzat 
      módosítása. 


Előadó: Simon Csaba polgármester

4./ Várdomb Községi Önkormányzat 2011. évi költségvetés végrehajtásáról beszámoló.


Előadó: Simon Csaba polgármester

5./  Független könyvvizsgálói jelentés a Várdomb Község Önkormányzatának 2011. évi 
      egyszerűsített éves költségvetési beszámolójának könyvvizsgálatáról.

Előadó: Simon Józsefné független könyvvizsgáló

6./   Pénzmaradvány felhasználásáról rendelkezés.


Előadó:  Simon Csaba polgármester

7./  Bölcsődei gondozási díj megállapítása.


    Előadó:  Simon Csaba polgármester

8./ Bejelentések, kérdések.

1./  Szekszárdi Rendőrkapitányság 2011. évi munkájáról szóló beszámoló


Előadó: Dr. Varga Péter r. ezredes, kapitányságvezető

Simon Csaba polgármester: A képviselők a 1. sz. napirendi ponttal kapcsolatos írásos előterjesztést megkapták és felkéri Dr. Varga Péter kapitányságvezetőt a tájékoztató megtartására. 

Dr. Varga Péter tájékoztatójában elmondta:


A regisztrált bűncselekmények száma 30 százalékkal csökkent az előző évhez képest. 2010. évben a regisztrál bűncselekmények száma jelentősen növekedett, erre vezethető vissza a 2011. évi visszaesés.   A bűncselekmények számának fele vagyon elleni bűncselekmény, amely sok esetben vezethető vissza a lakosok figyelmetlenségére. 

A rendőrkapitányságokról, nem csak a szekszárdi, de országos szinten elmondható, hogy járműhiánnyal szenvednek, ami kihat a kistelepülések ellátására is.

Várdombon jelentős változás az előző évekhez képest nem tapasztalható, elmondható hogy a 2011-ben nagyobb jelentőségű bűncselekmények nem történtek. A települést érintő rongálás történt, amely az 500.000,- forintot nem érte el. 
A képviselők részéről kérdés, hozzászólás nem hangzott el. Simon Csaba polgármester javaslatára a képviselők 5 igen szavazattal ellenszavazat nélkül az alábbi határozatot hozták: 

26/2012.(IV.25.) számú határozat

Várdomb község Önkormányzata Képviselő-testülete,
a Szekszárdi Rendőrkapitányság 2011. évben végzett munkájáról szóló beszámolót tudomásul vette, és jóváhagyólag elfogadta.

2./  Tájékoztató a két ülés között eltelt időszakban történt fontosabb eseményekről, és a tett    

       intézkedésekről. 

        
Előadó: Simon Csaba polgármester

· A tanyagondnok tanfolyami képzésének lemondása ismételten megtörtént.
· A könyvvizsgáló tanácsára, a Kossuth utcai földterületek bérbeadásának szerződését felül kell vizsgálni, és összegszerűen kell megállapítani a bérleti díjakat. 

· A faluban a korlátok festése befejeződött és a hivatal nyílászáróinak javítása és mázolása megkezdődött közmunkások bevonásával. A virágültetés is megkezdődött a közterületeken, a virágokat az EVE biztosítja. 

· A Nagycsaládosok Egyesülete a volt alsó iskola épületében, ami jelenleg közösségi térként működik, kapott egy termet, amelyben az adományaikat tárolják, raktározzák ill. összejöveteleket rendeznek. 
· Szekszárdi Kistérségi Társulás ülésén a Volán és a MÁV járatokkal kapcsolatos menetrend ritkításokról tájékoztatták a polgármestereket, ezek a menetrend ritkítások nem érintik Várdombot, de több településen jelentős változásokról számoltak be.
· Alisca Terra tájékoztatása szerint Várdombon a lomtalanítás június 19-én lesz. 

Kérdés és hozzászólás a képviselők részéről a napirendi ponttal kapcsolatban nem hangzott el. 

A Képviselő-testület a polgármester javaslatára 5 igen szavazattal, ellenszavazat nélkül az alábbi határozatot hozta:
27/2012.(VI.25.) számú határozat
Várdomb község Önkormányzatának Képviselő-testülete a polgármester tájékoztatóját a két ülés között történt eseményekről, a tett intézkedésekről elfogadta, és tudomásul vette.  
3./  Várdomb Községi Önkormányzat és intézményei költségvetésének előirányzat 
      módosítása. 

      Előadó: Simon Csaba polgármester

Simon Csaba polgármester felkérte Vári Józsefet a Pénzügyi Bizottság elnökét, hogy ismertesse a bizottság javaslatát az előirányzat módosítással kapcsolatban. Annak figyelembevételével, hogy a Körjegyzőség előirányzat módosítását valamint a 2011. évi költségvetési beszámolóját és a pénzmaradvány felhasználásáról a mai napon mindkét  képviselő-testület egyhangúan döntött és azt elfogadta.
Vári József a Pénzügyi Bizottság elnöke elmondta, hogy a bizottság az előirányzat módosítást megtárgyalta és javasolja a képviselő-testületnek a 2011. évi költségvetési előirányzat módosításáról szóló rendelet elfogadását. 
A polgármester javaslatára a képviselők 5 igen szavazattal ellenszavazat nélkül az alábbi rendeletet alkották:
4/2012.(IV.26.)számú rendelet

Várdomb községi Önkormányzat Képviselő-testülete 

az Önkormányzat és intézményei  2011. évi költségvetési 
            előirányzat módosításáról szóló rendelet-

tervezetet rendeletté nyilvánítja.

A rendelet és mellékletei a jegyzőkönyv mellékletét képezi.

Kihirdetéséről a körjegyző gondoskodik.

Határidő: kihirdetés napja

Felelős: Simon Csaba polgármester
4./ Várdomb Községi Önkormányzat 2011. évi költségvetés végrehajtásáról beszámoló.

      Előadó: Simon Csaba polgármester
A polgármester felkéri a Pénzügyi Bizottság elnökét, hogy tegyen javaslatot a 2011. évi költségvetés végrehajtásáról szóló beszámoló elfogadására. 
A Pénzügyi Bizottság elnöke a bizottsági ülésen hozott határozat értelmében javasolja a képviselő-testületnek a 2011. évi költségvetés végrehajtásáról szóló beszámoló elfogadását. 

Kérdés, hozzászólás nem hangzott el. 

Simon Csaba polgármester javaslatára a képviselő-testület 5 igen szavazattal, ellenszavazat nélkül az alábbi rendeletet alkotta. 
5/2012.(IV.26.)számú rendelet

Várdomb községi Önkormányzat Képviselő-testülete 

az Önkormányzat és intézményei  2011. évi költségvetésének végrehajtásáról szóló rendelet-

tervezetet  rendeletté nyilvánítja.

A rendelet és mellékletei a jegyzőkönyv mellékletét képezi.

Kihirdetéséről a körjegyző gondoskodik.

Határidő: 2012. április 27. azonban rendelkezéseit,    

2011. január l-től kell alkalmazni.

Felelős: Simon Csaba polgármester

5./  Független könyvvizsgálói jelentés a Várdomb Község Önkormányzatának 2011. évi 
      egyszerűsített éves költségvetési beszámolójának könyvvizsgálatáról.

      Előadó: Simon Józsefné független könyvvizsgáló

Simon Csaba polgármester: A képviselők Simon Józsefné független könyvvizsgáló 2011. évi egyszerűsített éves költségvetési beszámolójáról szóló írásos előterjesztést kézhez kapták.
Simon Józsefné könyvvizsgáló az írásos tájékoztatóból kiemelte, hogy a zárszámadás megfelel a jogszabályi feltételeknek. Felhívja a képviselő-testület figyelmét a jelentésben a vagyoni és pénzügyi helyzet értékelésében megfogalmazott behajtási intézkedések megtételére. A Víziközmű Társulási hozzájárulásból lejárt határidejű követelést 2.641 e Ft-ot tart nyilván az önkormányzat, melynek behatásáról hathatós intézkedést kell tenni.  
Kérdés, hozzászólás a képviselők részéről nem hangzott el. 

A képviselő-testület a polgármester javaslatára 5 igen szavazattal, ellenszavazat nélkül az alábbi határozatot hozta: 

28/2012.(IV.25.)számú határozat

Várdomb község Önkormányzata Képviselő-testülete,

a 2011. évi  Önkormányzat és Intézményei  költségvetési gazdálkodásról szóló  független  könyvvizsgálói jelentést elfogadta, és tudomásul vette.  

Felelős: Simon Csaba polgármester

Határidő: azonnal     
6./   Pénzmaradvány felhasználásáról rendelkezés.

       Előadó: Simon Csaba polgármester

Simon Csaba polgármester megkéri a Pénzügyi Bizottság elnökét, tájékoztassa a képviselő-testületet a bizottság döntéséről a pénzmaradvánnyal kapcsolatban és tegyen javaslatot a pénzmaradvány felhasználására. 

Vári József a Pénzügyi Bizottság elnöke tájékoztatja a képviselő-testületet a bizottság döntéséről. A bizottság a pénzmaradvány felhasználását megtárgyalta, és egyhangúan hozott határozatuk alapján az alábbiak szerint javasolja a pénzmaradvány felhasználását:

 
Körjegyzőség pénzmaradványát a 2012. évi költségvetésbe kerüljön beépítésre. (Együttes képviselő-testületi döntés értelmében)

Az iskola költségvetés tárgyévi pénzmaradványának azon része, amely kötelezettséggel terhelt azt meghagyja az intézménynél, a szabad pénzmaradvány elvonja az iskolától. A pénzmaradványt indokolt kiadásokra, beruházásra szükség esetén biztosítja az iskola részére. 
29/2012.(IV.25./ számú határozat

Várdomb Község Önkormányzata Képviselő-testülete  a 
1./ a Körjegyzőség pénzmaradványát, 1.900 e Ft az alábbiak szerint hagyja jóvá:

A 406 e Ft mely a 2011. évi pénzmaradvány a 2012. évi költségvetésbe épül be. 

A különbözet, mely 1.494 e Ft, a 2011. évi intézményi alulfinanszírozásból keletkezett, szintén beépítésre kerül a 2012. évi költségvetésbe.                                                       

2./ Várdomb község  Önkormányzatának költségvetési pénzmaradványa  - 245 e/Ft  ebből a Német Nemzetiségi Önkormányzat  pénzmaradványa 74 e/Ft, az Önkormányzat pénzmaradványa  - 319 e/Ft.

3./ Az általános iskola költségvetési pénzmaradványa 3.990 e/Ft, ebből tárgyévi, 2011. évi pénzmaradvány 647 e/Ft és 2011. évi  kiutalatlan ( alulfinanszírozott) intézményi támogatás  3.343 e/Ft .

A 3.990 e/Ft költségvetési pénzmaradvány  kötelezettséggel terhelt része 1.921 e/Ft, a szabad pénzmaradvány 2.069e/Ft, mely összegnek elvonását határozza el a képviselő-testület. 

Határidő: azonnal 

Felelős: Simon Csaba polgármester
7./  Bölcsődei gondozási díj megállapítása.


Előadó:  Simon Csaba polgármester

Simon Csaba polgármester tájékoztatja a képviselőket, hogy a 7. napirendi ponthoz kapcsolódó írásos előterjesztést a képviselők kézhez kapták. További tájékoztatás céljából átadja a szót a körjegyzőnek.

Nagyné Pohlon Mónika körjegyző az előterjesztésben leírtak szerint tájékoztatja a képviselőket, hogy a bölcsődében az étkezésért fizetendő díjon felül törvény ad lehetőséget az előterjesztésben leírtak szerint, bölcsődei gondozási térítési díj bevezetésére. Abban az esetben is állást kell foglalnia a képviselő-testületnek, ha nem kíván bevezetni ill. nulla forintban állapítja meg a gondozási térítési díjat. Az előterjesztés szerint a számított gondozási intézményi térítési díj 118,-Ft /fő/nap, amely összeget nem haladhatja meg a fizetendő gondozási térítési díj. Az előterjesztés szerint esetlegesen a 100,-Ft/fő/nap összegben lehet megállapítani a gondozási díjat. Az előterjesztésben a polgármester nem javasolja a gondozási díj bevezetését. 
Csillag József képviselő: Éves szinten milyen összegű bevételt jelentene a gondozási díj bevezetése
Nagyné Pohlon Mónika körjegyző: Ezt a gondozási díjat nem kell minden bölcsődés után fizetni, a törvény mentességet ad  az előterjesztésben leírt esetekben, ezért 5 gyerekkel számolva ennek az összegnek az éves díja 100-120e Ft. 

Vári József képviselő: Ezzel az összeggel lehetne kompenzálni a fűtési költségeket, hiszen sokszor azért kell a kazánnak üzemelnie az egész intézményben mert hideg van a bölcsődében.

Szamos Józsefné iskolaigazgató: A képviselő-testület azzal a szándékkal hozta létre a bölcsőde intézményét, hogy minél szélesebb szolgáltatást tudjon nyújtani a rászoruló szülőknek. Valamint nem titkolt szándék vezérelte a képviselőket és a iskola vezetését, hogy  a bölcsődén keresztül az óvoda és az iskola komplexumát megismerve a gyerekek növekedésével a várdombi óvoda és iskola intézményét vegyék igénybe. A polgármester úrral egyetértésben, mint az iskola igazgatója én sem javaslom a gondozási térítési díj bevezetését. 
Több kérdés, hozzászólás nem hangzott el. Simon Csaba polgármester javaslatára a képviselők 5 igen szavazattal, ellenszavazat nélkül az alábbi rendeletet alkották: 

6/2012.(IV. 26) számú rendelet

Várdomb Község Önkormányzat Képviselő-testülete a Személyes gondoskodást nyújtó ellátások térítési díjáról szóló rendelet-tervezetet rendeletté nyilvánítja.



A rendelet a jegyzőkönyv mellékletét képezi.

Kihirdetéséről a körjegyző gondoskodik.

Határidő: kihirdetés napja  

Felelős: Simon Csaba polgármester

8./ Bejelentések, kérdések.

Simon Csaba polgármester tájékoztatja a képviselőket, hogy Simon Józsefné könyvvizsgáló szerződése 2012. április 30. napjáig szól. Hitel felvételéhez még az idei évben is szükséges könyvvizsgáló szakvélemény elkészítésére, ezért javaslom Simon Józsefné könyvvizsgálói szerződésének meghosszabbítását. 
A képviselők a javaslattal egyetértettek. Simon Józsefné független könyvvizsgáló elfogadja a feladatot a következő évre is ugyanazon nettó munkadíjért vállalja a feladatot mint az előző évben. 

Simon Csaba polgármester javaslatára a képviselők 5 igen szavazattal, ellenszavazat nélkül az alábbi határozatot, hozták: 

30/2012.(IV.25./ számú határozat

Várdomb Község Önkormányzata Képviselő-testülete úgy  határozott, hogy a Simon KFT-vel jelenleg érvényben lévő megbízási szerződést meghosszabbítja a  2012. évi költségvetési beszámoló könyvvizsgálatának elvégzésére , jelentés elkészítésére, valamint az esetleges hitelfelvételhez a szükséges könyvvizsgálói szakvélemény elkészítésére  2013. április 30. napjáig.  

Megbízza a polgármestert a szerződés meghosszabbításáról   szóló dokumentum aláírásával.

A határozatról az érintetteket értesíteni kell.

Határidő: azonnal 

Felelős: Simon Csaba  polgármester
Simon Csaba polgármester tájékoztatja a képviselőket, hogy megvizsgálta az önkormányzat tulajdonában lévő kisebb-nagyobb belterületi földterületek használatát. Több területre nincs élő bérleti szerződés, ezek előkészítése és egyeztetése folyamatban van. 
Vári József képviselő: Fontosnak tartom a könyvvizsgáló által megemlített kintlévőségeink behajtását, milyen lehetőség mutatkozik ezen jelentős összeg behajtására?

Simon Józsefné független könyvvizsgáló: Ezeket a kintlévőségeket be kell hajtani, mert nem csak a 2.641e forint összegű a hiány, hanem ez az összeg növekszik a hitelkamattal. 
Simon Csaba polgármester: A kintlévőségeket, ezidáig is próbáltuk behajtani, vannak olyan családok, akiktől ezt az összeget be lehet hajtani, mert rendelkeznek munkaviszonnyal és jövedelemmel. Amennyiben megkapom a jelenlegi időpontban hátralékkal rendelkezők listáját, abban az esetben kiküldöm a felszólításokat és beszélek az emberekkel. 
Nagyné Pohlon Mónika körjegyző: A probléma ott van, hogy aki eddig nyilvántartást vezette megbetegedett és a betegségéből kifolyólag nem is várható a közeljövőben a munkába állása. Ezidáig a nyilvántartást és a könyvelést ő végezte el, a felszólításokat a polgármester vállalta magára. A kintlévőségek nagysága miatt esetlegesen el kellene gondolkozni másféle megoldáson is, mert a munka elvégzését nem tudjuk folyamatosan biztosítani.  
Csillag József képviselő: Furcsának tartom, hogy amint egy új probléma merül fel, akkor mindjárt felveszünk egy embert. 
Simon Csaba polgármester: Azért ez nem teljesen így van, mert például a szociális étkeztetésnél, jogszabály írja elő, hogy milyen végzettséggel kell rendelkezni a dolgozónak és ez kötelező feladatunk. 

Nagyné Pohlon Mónika körjegyző javaslatát a képviselők elfogadták, és a következő képviselő-testületi ülésre több lehetőséget előkészítve a képviselőket tájékoztatják kintlévőségek behajtásának lehetőségeiről. 

Simon Csaba polgármester tájékoztatja a képviselőket, hogy Napelemes rendszer pályázatának megvalósításához szükséges a vállalt pályázati önrészt szükséges megnövelni az áfa változásból adódó + 2%-kal azaz 72.300,- forint.
Képviselők részéről kérdés, hozzászólás nem hangzott el.
Simon Csaba polgármester javaslatára a képviselők 5 igen szavazattal ellenszavazat nélkül az alábbi határozatot hozták: 

31/2012.(IV.25./ számú határozat

Várdomb Község Önkormányzata Képviselő-testülete a 2/2012.(I.11). számú határozatában vállalt „Napelemes rendszer telepítése a Várdomb Község Önkormányzatnál” című KEOP-4.2.0/A/11-2011-0545 számú pályázaton elnyert, vissza nem térítendő támogatás, önkormányzati önerő összegét a 2012. január 1-i 2%-os áfa emelésből adódóan, 72.300,- forinttal megnövelve azaz összesen 4.591.050,- forint összegben biztosítja a 2012. évi költségvetéséből.
Határidő: azonnal
Felelős: Simon Csaba polgármester
Más bejelentés nem hangzott el, a polgármester a testületi ülést 19 óra 45 perckor bezárta.

Kmf.

Simon Csaba






Nagyné Pohlon Mónika

polgármester

